open-index/open-wikipedia-markdown huggingface dataset:
Celebrity Skin

**Celebrity Skin** (בתרגום מילולי: **עור של סלבריטאי**) הוא אלבום האולפן השלישי במספר של להקת הרוק האלטרנטיבי הול שיצא לאור ב-8 בספטמבר 1989 האלבום היה לאלבום האחרון שפורסם לפני פירוק הלהקה בשנת 2002. האלבום הוא בעל סאונד יותר פופי מאשר אלבומיה הקודמים של הלהקה, ובניגוד לאלבומה הקודם של הלהקה "Live Through This", הוא אינו כולל אלמנטים של גראנג'.

האלבום היה הראשון של הלהקה שהציג את הבסיסטית מליסה אוף דה מאור, שכן את הקלטת האלבומים הקודמים הקליטו בסיסטיות אחרות כאשר האחרונה לפני מליסה, קריסטין פאף, מתה ממנת יתר של הרואין.
זהו האלבום האחרון של הלהקה (עד היום) להציג כל חבר להקה מלבד קורטני לאב שהקליטה את האלבום הבא "Nobody's Daughter" תחת שם הלהקה בהרכב חדש.

הרכב הלהקה באלבום זה כולל את קורטני לאב (שירה, כתיבת והלחנת שירים, מעט גיטרה), אריק ארלנדסון (גיטרה, הלחנת שירים), מליסה אוף דה מאור (בס) ופטי שמל (תופים).

## רקע והקלטת האלבום
האלבום היה האלבום הראשון של הלהקה מזה 4 שנים.
האלבום הוקלט לאחר שהול פרצו למיינסטרים עם אלבומם הקודם.
קורטני לאב חיזקה את מעמדה כסלבריטאית עוד יותר כאשר הייתה מועמדת לפרס גלובוס הזהב על תפקידה בסרט "לארי פלינט: האיש והסקנדל".

אלבום זה יצא 4 שנים לאחר מותו של בעלה של קורטני וסולן
להקת נירוונה קורט קוביין ועל כן האווירה בו לא
כבדה כמו ב"Live Through This" שהוקלט מספר חודשים לפני מותו של קוביין וסיפר בחלקו
על קשיי ההתמודדות של לאב עם הנישואים ועם התקשורת.
באלבום זה לאב ניסתה ליצור את הסאונד של קליפורניה וכיוון שהול לא היו מנוסים בז'אנר זה
(שהיה פופי יותר) הם נעזרו בסולן להקת סמאשינג פאמפקינס בילי קורגן שהוא גם
חברה לשעבר של לאב. בעקבות זה, האלבום היה בעל סאונד יותר מיינסטרימי.
## יציאת האלבום וסינגלים
האלבום ראה אור ב-8 בספטמבר 1998 תחת חברת התקליטים גפן (Geffen Records) ויצאו ממנו 3 סינגלים:
הסינגל הראשון, שנשא את אותו שם, זכה להצלחה ונחשב לאחד הסינגלים המצליחים ביותר של הלהקה כשהגיע למקום הראשון במצעד האלטרנטיבי ול-top 20 בבריטניה.

הסינגל השני, "Malibu", יצא ב-29 בדצמבר 1998 וזכה להצלחה גדולה גם כן כשהגיע למקום השלישי במצעד האלטרנטיבי וכן ל-top 20 באוסטרליה.

הסינגל השלישי, "Awful", יצא באפריל 1999 ולא הצליח להגיע להצלחה של שני קודמיו, אף על פי שכן נכנס ל-top 20 במצעד האלטרנטיבי.
## ביקורת והצלחה
האלבום זכה לביקורות טובות מאוד ממבקרי המוזיקה, בעיקר מהמגזין Spin שנתן לאלבום ביקורת של 9/10, הכתיר אותו כאחד מאלבומי השנה וכינה אותו "אלבום פופ מצוין" ומהעיתון Los Angeles Times שנתן לאלבום ביקורת מושלמת של 4 מתוך 4 כוכבים.
האלבום זכה להצלחה מסחרית כשהפך לאלבום זהב בבריטניה, אלבום פלטינה בארצות הברית וקנדה ואלבום פלטינה כפולה באוסטרליה ומכר כמעט 2 מיליון עותקים בכל העולם.

האלבום היה מועמד לאלבום הרוק של השנה בטקס פרסי גראמי ה-41.

## קישורים חיצוניים

קטגוריה:אלבומים באנגלית
קטגוריה:אלבומים שהוקלטו באולפני אולימפיק
מליפיסנט

**מליפיסנט** (באנגלית: **Maleficent**) היא דמות בדיונית והנבלה הראשית בסרט "היפהפייה הנרדמת" של דיסני. הדמות מבוססת על הפיה הרעה מהמעשייה "היפהפייה הנרדמת" של האחים גרים.

התפיסה שנבלים אינם חד-ממדיים הובילה לשינוי בדמותה של מליפיסנט בסרטים ובסדרות טלוויזיה. בסרט "מליפיסנט" מ-2014, אשר במרכזו עמדה דמותה של מליפיסנט, שגילמה אנג'לינה ג'ולי, מסופר הסיפור ה"אמיתי" מאחורי המעשייה.

מליפיסנט מופיעה בסדרת הטלוויזיה "עד עצם היום הזה". כמו בסרט של דיסני היא מוצגת כקוסמת אופל המסוגלת להיהפך לדרקון. בסדרה מופיע בדמותה גם צד אמהי חדש: היא רוצה להתאחד עם הבת שלה, שנחטפה ממנה עוד לפני שבקעה מהביצה שהטילה. 

עם זאת, בסרט "היורשים" של ערוץ דיסני דמותה נאמנה למקור ולעיבוד המצויר. היא מופיעה בתור הנבלית המרשעת ביותר בארץ האגדות. יש לה בת, מאל, אותה היא מייעדת להיות בדיוק כמוה. מערכת היחסים ביניהן מסובכת משום שמליפיסנט רוצה את שרביט הקסמים של הפיה הטובה ומפעילה את הבת שלה כדי להשיג את השרביט, בעוד שהבת, מאל, עוברת מהפך לטובה.

בסוף הסרט מאל ומליפיסנט נאבקות על השרביט של הפיה הטובה. מאל מנצחת והופכת את אמה ללטאה. בסרט "היורשים 2" מליפיסנט עדיין לטאה.

בסדרה "בית העכבר" (house of mouse) של ערוץ דיסני, רואים את מליפיסנט מתחילה לחבב את האדס. בסרט "היורשים 3" של ערוץ דיסני מתגלה שהאדס ומליפיסנט התחתנו ומאל היא בתם.

ב"לגו נסיכות דיסני: ארמון ההרפתקאות" מליפיסנט מופיעה בצורת הדרקון שלה בלבד, כשגסטון משתלט עליה.

## קישורים חיצוניים

קטגוריה:דיסני: דמויות
קטגוריה:מכשפות בקולנוע ובטלוויזיה
קטגוריה:עריצים ודיקטטורים בדיוניים
קטגוריה:היפהפייה הנרדמת של דיסני
קטגוריה:נבלי דיסני
וול סטריט 120

**וול סטריט 120** (באנגלית: **120 Wall Street**) הוא גורד שחקים מוקדם הממוקם בוול סטריט 120 במנהטן, ניו יורק, ארצות הברית. הבניין מתנשא לגובה של 121.6 מטרים והוא בעל 33 קומות מעל פני הקרקע. הוא תוכנן על ידי האדריכלים אלברט בוכמן ואלי ז'אק קאהן ונבנה בין השנים 1929–1931.

## היסטוריה
ממוזער|110px|ימין|הכניסה לבניין
בפברואר 1929 הודיע תאגיד Greenmal Holding כי הוא לוקח הלוואה כדי להקים את הבניין. עלותו הוערכה דאז בכ-12 מיליון דולר אמריקאי. הוא תוכנן על ידי האדריכלים בוכמן וקאהן (Buchman & Kahn) בשטח כולל של 2,100 מ"ר לקומה והוא יושב על 51 כלונסאות.

עד שנות השבעים של המאה ה-20 היה הבניין הגבוה בעיר שממוקם על גדות האיסט ריבר.

## אדריכלות
הבניין מדורג בשלושה כיוונים בחזיתותיו. סממן זה מייצג את הסגנון האדריכלי "עוגת חתונה" ומתיישב בו זמנית עם החלטה על תוכנית בניין עיר של שנת 1916 בניו יורק. הנסיגה מתחילה מהקומה ה-16 ונמשך עד הקומה האחרונה.

שטחו הכולל של בניין הוא 57,100 מ"ר.

## ראו גם
* גורדי שחקים בניו יורק
* גורדי שחקים מוקדמים

## קישורים חיצוניים

* וול סטריט 120 באתר Buildings BD
 
## הערות שוליים

קטגוריה:מנהטן: מגדלי משרדים
קטגוריה:וול סטריט
אדר אלברס בלנטה

**אֶדֶר פביאן אלברס בלנטה** (בספרדית: **Éder Fabián Álvarez Balanta**; נולד ב-28 בפברואר 1993 בבוגוטה) הוא כדורגלן קולומביאני המשחק באמריקה דה קאלי ובנבחרת קולומביה. שם משפחתו העיקרי הוא אלברס, אך הוא התפרסם בארגנטינה תחת שם משפחת אמו, בלנטה.

## קריירה
אלברס התחיל לשחק בקבוצת הנוער של המועדון אקדמיה בבוגוטה עיר הולדתו ב-2010. לאחר שהסקאוטים של קבוצת ריבר פלייט הארגנטינאית התרשמו ממנו, הוא עבר אל קבוצת הנוער שלהם ב-2011 וזכה אתם בגביע ליברטדורס עד גיל 20.

הודות לכישרונו והצלחתו בקבוצת הנוער אלברס עבר אל הקבוצה הבוגרת של ריבר פלייט ב-2013 וזכה באליפות אחת (פינאל 2014), בגביע לאומי (קופה קמפאונאטו - סופרפינאל 2013/14), בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015).

ב-31 בינואר 2023 הושאל לשאלקה 04 עד לסיום העונה.

ב-26 ביולי 2024 חזר לקולומביה וחתם באמריקה דה קאלי.

### נבחרת קולומביה
ב-2013 אלברס זומן לראשונה לנבחרת קולומביה. כעבור שנה הוא נכלל בסגל נבחרת קולומביה למונדיאל 2014.

## תארים
### קבוצתיים
;ריבר פלייט - נוער
* גביע ליברטדורס עד גיל 20 (2012)

;
;ריבר פלייט - בוגרים
* אליפות ארגנטינה (פינאל 2014)
* קופה קמפאונאטו (סופרפינאל 2013/14)
* גביע סודאמריקנה (2014)
* גביע רקופה סודאמריקנה (2015)
* גביע ליברטדורס (2015)
* גביע סורוגה בנק (2015)

;פ.צ. בזל 
* אליפות: 2016/2017
* הגביע השווייצרי: 2016/2017

;קלאב ברוז'
* אליפות: 2019/2020, 2020/2021, 2021/2022, 2023/2024
* הסופר קאפ הבלגי: 2021, 2022

## קישורים חיצוניים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:בוגוטה: כדורגלנים
קטגוריה:כדורגלני ריבר פלייט
קטגוריה:כדורגלני פ.צ. בזל
קטגוריה:כדורגלני קלאב ברוז'
קטגוריה:כדורגלני שאלקה 04
קטגוריה:כדורגלני אמריקה קאלי 
קטגוריה:כדורגלני נבחרת קולומביה
קטגוריה:כדורגלני מונדיאל 2014
קטגוריה:ספורטאים זרים בארגנטינה
קטגוריה:ספורטאים זרים בשווייץ
קטגוריה:ספורטאים זרים בבלגיה
קטגוריה:ספורטאים זרים בגרמניה
קטגוריה:קולומביאנים שנולדו ב-1993
ספר הלמות

**ספר הלמות** הוא ספר שמיוחס לארכימדס על ידי ת'אבת אבן קורה. הספר מכיל 15 טענות על מעגלים. טענה 8 בספר מכילה את שיטת ארכימדס לחלק זווית לשלושה חלקים שווים בעזרת סרגל, מחוגה ו-neusis construction .

## צורות גאומטריות חדשות
ספר הלמות מציג מספר צורות גאומטריות חדשות.

### ארבלוס
ממוזער|200px|שמאל|הארבלוס הוא האזור המוצל (באפור).

ארכימדס הציג לראשונה את הארבלוס בטענה 4 בספר שלו:

בצורה נעשה שימוש בטענות 4 עד 8. בטענה 5, ארכימדס מציג את המעגלים התאומים של ארכימדס, ובטענה 6, הוא עושה שימוש במה שנקרא לאחר מכן שרשרת פאפוס, שהוצגה לאחר מכן בשנית על ידי פאפוס מאלכסנדריה.

### [[סאלינון]]
ממוזער|200px|שמאל|הסלינון הוא האזור הכחול.

ארכימדס הציג לראשונה את הסלינון בטענה 14 בספר שלו:

ארכימדס הוכיח שהסלינון והמעגל שווים בשטחם.

## קישורים חיצוניים
* 

קטגוריה:ארכימדס
קטגוריה:ספרי מתמטיקה
אלברט הנרי מונסל

**אלברט הנרי מונסל** (אנגלית: **Albert Henry Munsell**; 6 בינואר 1858 – 28 ביוני 1918) היה צייר, מורה לאמנות וממציא מדד מונסל להגדרת גוני צבעים.

## חייו

מונסל, יליד בוסטון, מסצ'וסטס, שלימד קומפוזיציית צבעים בבית הספר לאומנות במסצ'וסטס (שם גם למד), מצא כי אין שיטה מדויקת להגדרת הצבעים. הוא החליט כי עליו ליצור שיטה מדעית ומדויקת, שבאמצעותה ניתן יהיה להגדיר כל צבע וגוון בצורה ברורה. לשם כך השתמש מונסל במספר המצאות טכנולוגיות: הראשונה שבהם הייתה הפוטומטר, מכשיר המודד את רמת הבהירות בגוף כלשהו. באמצעות הפוטומטר דירג מונסל את רמת הבהירות בכל צבע. מכשיר נוסף היה גרסה מותאמת של המצאתו של ג'יימס קלרק מקסוול "גלגל צבעים" (מקסוול השתמש בהמצאה זו כדי להוכיח - בין השאר - כי לבן הוא ערבוב של ירוק, אדום וכחול), באמצעותה מדד את מידת הרוויה שבצבע.

ב-1917 הקים מונסל חברת צבעים, שלאחר מותו נוהלה על ידי בנו, אלכסנדר הקטור. כיום החברה בבעלות חברת X-Rite.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוסטון: אישים
קטגוריה:ממציאים אמריקאים
קטגוריה:ציירים אמריקאים
קטגוריה:אמריקאים ילידי מסצ'וסטס
קטגוריה:אמריקאים שנולדו ב-1858
קטגוריה:אמריקאים שנפטרו ב-1918
באסטיל

**באסטיל ** (באנגלית: **Bastille**) היא להקת רוק בריטית, אשר נוסדה בלונדון בשנת 2010. 

## קריירה
הלהקה הוקמה כפרויקט סולו של הסולן דן סמית', שהחליט מאוחר יותר להקים את הלהקה. חברי הלהקה הם דן סמית', כריס ווד, ויליאם פרקוארסון וקייל סימונס. שם הלהקה מגיע מתוך המילה בסטיליה, כיוון שיום הולדתו של סמית' חל ביום הבסטיליה.

בדצמבר 2010 הודיעה חברת התקליטים EMI כי היא הציעה לבאסטיל חוזה הקלטות עם וירג'ין רקורדס. סינגל הבכורה של הלהקה, "*Overjoyed*" יצא לאחר מכן באפריל 2012. אלבום הבכורה של הלהקה, *[[Bad Blood (אלבום)|Bad Blood]]*, יצא לאור במרץ 2013 והגיע למקום הראשון במצעד האלבומים של בריטניה. הסינגל הרביעי שיצא מאלבום זה, "Pompeii", זכה לביקורות חיוביות וגרסת מיקסר שלו אף הייתה מועמדת לפרס הגרמי להקלטת מיקסר ב-2014.

הלהקה הייתה מועמדת לארבעה פרסי Brit בשנת 2014, עבור פריצת הדרך הבריטית של השנה, הלהקה הבריטית של השנה, סינגל השנה ואלבום השנה, מתוכם זכתה הלהקה בפרס פריצת הדרך הבריטית של השנה. נכון לפברואר 2014, באסטיל מכרה למעלה מ-2.07 מיליון תקליטים בממלכה המאוחדת בלבד.

בספטמבר 2025 הצטרפו לקונצרט צדקה בשם "Together for Palestine" ביוזמת בריאן אינו.

## חברי הלהקה
* דן סמית', נולד ב-14 ביולי 1986 - קולות, קלידים, כלי הקשה (Floor tom), מפיק, משורר
* קייל סימונס, נולד ב-5 בפברואר 1988 - קלידים, כלי הקשה, גיטרת בס, קולות גיבוי, סינתסייזר
* ויליאם פרקוארסון, נולד ב-22 בספטמבר 1983 - גיטרת בס, קלידים, גיטרה, גיטרה אקוסטית, קולות גיבוי, גיטרה חשמלית
* כריס "וודי" ווד, נולד ב-6 ביולי 1985 - תופים, קולות גיבוי

## דיסקוגרפיה

## קישורים חיצוניים
* 
* 

## הערות שוליים

*
קטגוריה:להקות רוק בריטיות
קטגוריה:רביעיות מוזיקליות
קטגוריה:אמני וירג'ין רקורדס
קטגוריה:להקות שהוקמו בשנת 2010
Maps (שיר של מארון 5)

"**Maps**" (בעברית: "**מפות**") הוא שיר של להקת הפופ רוק האמריקאית מארון 5. השיר יצא לאור ב-16 ביוני 2014 כסינגל הראשון מאלבום האולפן החמישי של הלהקה "V". השיר מדבר על חיפוש אחר אהבה שאבדה. בפזמון שר אדם לוין סולן הלהקה "כל הדרכים שלקחת הובילו אליי / לכן אני עוקב אחרי המפה שמובילה אלייך". הלהקה הופיעה לראשונה עם השיר ב-Bowery Ballroom שבניו יורק ב-20 ביוני 2014.

הקליפ לשיר, שמבוסס על הסרט "ממנטו", שודר לראשונה בערוצי המוזיקה MTV ו-VH1 ב-1 ביולי 2014. הקליפ נוהל על ידי פיטר ברג וצולם ב-12 ביוני, כחודש לפני פרסומו.

## מיקומי שיא

## קישורים חיצוניים

* 

## הערות שוליים

קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ראיין טדר
קטגוריה:שירים שהופקו על ידי בני בלנקו
קטגוריה:שירים שהופקו על ידי ראיין טדר
קטגוריה:שירי לפידים
קטגוריה:שירים על בדידות
קטגוריה:שירי דאנס-פופ
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת 222 רקורדס
אלכסנדר מחייה

**אלכסנדר מחייה סאבאלסה** (בספרדית: **Alexander Mejía**; נולד ב-11 ביולי 1988) הוא כדורגלן קולומביאני המשחק בקלוב ליברטד. לזכותו 25 הופעות בנבחרת קולומביה.

## קריירה
מחייה החל את הקריירה המקצוענית שלו בדפורטס קינדייו מהליגה הקולומביאנית הראשונה בשנת 2005. הוא שיחק במועדון במשך שבע שנים, עד לשנת 2012, כשבתווך הושאל לאונסה קלדס בשנת 2011. ב-2012 עבר לאתלטיקו נסיונל עימה זכה בשני גביעים, ב-2012 וב-2013, בסופרליגה קולומביאנה ב-2012, ובשלוש אליפויות רצופות, מהאפרטורה ב-2013 ועד לאפרטורה של 2014. ב-14 בדצמבר 2014 חתם במונטריי המקסיקנית, ומיד הושאל בחזרה לנסיונאל.

### נבחרת קולומביה
ב-2012,  מחייה ערך את הופעת הבכורה שלו בקולומביה במשחק במוקדמות מונדיאל 2014 נגד . הוא הפך לחלק קבוע מהרכב קולומביה בהמשך הקמפיין, בו רשם חמש הופעות בסך הכל. הוא שיחק במדי הנבחרת גם במונדיאל עצמו.

## תארים
;אתלטיקו נסיונל
*הגביע הקולומביאני: 2012, 2013, 2014
*סופרליגה קולומביאנה: 2012
*אליפות קולומביה: 2013 (אפרטורה), 2013 (קלאוסורה), 2014 (אפרטורה)

## קישורים חיצוניים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אונסה קלדס
קטגוריה:כדורגלני אתלטיקו נסיונל
קטגוריה:כדורגלני מונטריי
קטגוריה:כדורגלני לאון
קטגוריה:כדורגלני נבחרת קולומביה
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:קולומביאנים שנולדו ב-1988
טרנס קונגולו

**טרנס קונגולו** (בהולנדית: **Terence Kongolo**; נולד ב-14 בפברואר 1994 בפריבור שבשווייץ) הוא כדורגלן הולנדי אשר משחק בעמ דת הבלם בנאק ברדה מהארדיוויזי.

קונגולו גדל באקדמיה של פיינורד. ב-14 באפריל 2012 ערך את הופעת הבכורה שלו בניצחון 0–3 על אקסלסיור רוטרדם. ב-26 בספטמבר 2012 הבקיע את שערו הראשון בקבוצה בניצחון 2–3 על ניימכן.

ב-3 ביולי 2017 חתם לחמש שנים במונקו.

ב-2 בינואר 2018 הושאל קונגולו להאדרספילד טאון. ב-6 בינואר ערך את הופעתו הבכורה בקבוצה בניצחון 1–2 על בולטון וונדררס בגביע האנגלי. ב-8 ביוני 2018 חתם באופן קבוע בהאדרספילד לארבע שנים.

ב-16 בינואר 2020 הושאל לפולהאם עד לסוף העונה. ב-16 באוקטובר 2020 חתם באופן קבוע בקבוצה.

ב-1 בספטמבר 2022 הושאל ללה האבר מהליגה הצרפתית השנייה.

אחיו הצעיר רודני, משחק בקבוצת הירנפיין.

## קישורים חיצוניים

קטגוריה:בלמי כדורגל הולנדים
קטגוריה:כדורגלני פיינורד
קטגוריה:כדורגלני מונקו
קטגוריה:כדורגלני האדרספילד טאון
קטגוריה:כדורגלני פולהאם
קטגוריה:כדורגלני לה האבר
קטגוריה:כדורגלני ראפיד וינה
קטגוריה:כדורגלני נאק ברדה
קטגוריה:כדורגלני נבחרת הולנד
קטגוריה:כדורגלנים הולנדים
קטגוריה:כדורגלני מונדיאל 2014
קטגוריה:הולנדים שנולדו ב-1994
מקדש השן

**מקדש השן** (**סְרי דָלָאדָה מָלִיגָאוָוה**; בסינהלית: **ශ්‍රී දළදා මාළිගාව**, בטמילית: ஸ்ரீ தலதா மாளிகை) הוא מקדש בודהיסטי בקאנדי שבסרי לנקה. זהו אחד המקדשים הבודהיסטיים החשובים בעולם, שכן על פי המסורת, מוחזקים בו שרידי השן של הבודהה, ומכאן שמו. למקדש גם חשיבות לאומית בסרי לנקה, משום שעל פי המסורת המקומית, מי שמחזיק בשן של בודהה שולט בסרי לנקה כולה.

## היסטוריה
לפי המסורת, שרידי השן נשמרו תחילה בקלינגה (במזרח הודו של ימינו) והוברחו לסרי לנקה על ידי הנסיכה הממאלי ובעלה הנסיך דנתה בראשית המאה הרביעית. המלך, קירתי סרי מגהווארנה, הורה תחילה לשמור אותה במקום בו שוכן מקדש איסורומונייה בעיר אנורדאפורה. גם המלכים שבאו אחריו ראו עצמם אחראים לשמירה על השן, וכך התפתחה מסורת שזיהתה בין שמירת השן לבין השליטה באי. המלכים השונים הקפידו, לפיכך, להחזיק את השן במקדשים הסמוכים לארמונותיהם. לאורך השנים הוחזקה השן בערי הבירה השונות, ובהן פולונארווה, דמבדנייה וקורונגאלה.

המלך וימאלאדארמסורייה הראשון, ששלט בממלכת קאנדי בין 1590 ל-1604, הקים בקאנדי מבנה בן שתי קומות שיועד לשמירתה של השן. בזמן הפלישה הפורטוגזית ב-1603 הועברה השן למקום מסתור ברכס נאקלז. המלך רג'אסינהה השני, שביסס מחדש את הממלכה במהלך המאה ה-17, הקים מקדש חדש שיועד לשן. את המקדש הנוכחי, באותו מקום, הקים וירה נרנדרה סינהה, בראשית המאה ה-18, אך חלקים ממנו הם תוספות מאוחרות יותר. 

חשיבותו של המקדש לבודהיסטים הפכה אותו ליעד לפיגועים במהלך מלחמת האזרחים בסרי לנקה. ב-9 בפברואר 1989 אנשי הזרוע הצבאית של הארגון המרקסיסטי ג'נאתה וימוקתי פראמונה פתחו באש לעבר המקדש וגרמו למותם של מספר בני אדם. ב-25 בינואר 1998 פוצצה מחתרת טיגריסי השחרור של טאמיל אילם משאית תופת בסמוך למקדש. 17 בני אדם נהרגו, עשרות נפצעו, וחלקים מהמקדש קרסו.

## אדריכלות
חזית הארמון פונה לכיוון מערב, ולאורכה בריכת מים. חומת הלבנים המפרידה בינה לבין הארמון מכונה "חומת גלי המים", ולאורכה חורים שנועדו למנורת שמן. שער הכניסה הראשי, מאהאוואהאלקאדה (Mahawahalkada) כולל אבן ירח מעוטרת. השער נהרס כליל בפיגוע ב-1998, והוקם מחדש. משני צדי השער פסלי פילים, ובקצה גרם המדרגות אליו הוא מוביל שני פסלי שומרים. בחזית המקדש בולט מבנה מתומן, שנבנה בתקופת שלטונו של סרי ויקראמה רג'אסינהה, בראשית המאה ה-19.

החלל המרכזי של המקדש כולל שתי קומות, ודלת הכניסה אליו עשויה שנהב. הקירות הפנימיים של המקדש כוללים ציורים ועיטורים, וב-1987 נוספו לתקרה עיטורי זהב. בסמוך לחלל זה נמצא התא בו שמורים, בתוך שבע תיבות מעוטרות באבני חן, שרידי השן הקדושה.

SL Kandy asv2020-01 img34 Sacred Tooth Temple.jpg|חזית המקדש
SL Kandy asv2020-01 img39 Sacred Tooth Temple.jpg|ציור קיר במסדרון המוביל לחלל המרכזי במקדש


## ראו גם
*שרידי קדושים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:קאנדי
קטגוריה:סרי לנקה: מבנים
קטגוריה:מקדשים בודהיסטיים
דן סמית'

**דניאל קמפבל "דן" סמית' **(באנגלית: **Daniel Campbell "Dan" Smith**; נולד ב-14 ביולי 1986) הוא זמר ופזמונאי בריטי, בנוסף להיותו סולן, מפיק והמייסד של הלהקה באסטיל.

## ילדות ונעורים
דניאל סמית' גדל בדרום לונדון ולמד בבית הספר קינג'ס קולג' שבווימבלדון. סמית' המשיך את לימודיו באוניברסיטת לידס, בה למד ספרות אנגלית.

## קריירה מוזיקלית
### קריירת הסולו
בעודו בן 15, החל סמית' לכתוב שירים על הפסנתר ובמחשב הנייד שבחדרו, ושמר זאת בסוד ממשפחתו וחבריו, עד שאחד מחבריו גילה על כך ורשם אותו לתחרות מקומית. סמית' לא זכה להצלחה רבה, אך עדיין המשיך בכתיבת השירים. בסיום לימודיו באוניברסיטה חזר ללונדון על מנת להמשיך בקריירת הסולו שלו.

בעקבות עלון שקיבל בדואר, הוא התקשר לכריס "וודי" ווד אשר חיפש תלמידים לנגינה בתופים. הוא נפגש איתו בתקווה לחבור לאחד מתלמידיו בהקמת להקה, אך ווד הציע את עצמו כמתופף בלהקתו של סמית'.

### באסטיל
שם הלהקה מגיע מיום הבסטיליה, שנחגג ב-14 ביולי, התאריך בו נולד סמית'.

לאחר שניגנו ביחד כמעט שנה, צירפו אליהם סמית' וווד את ויל פרקוארסון, אותו פגש סמית' באחת מהופעותיו. לאחר מכן, קייל סימונס הצטרף לבאסטיל. סמית' לא ראה את עצמו כזמר סולו מפני שראה בכך לחץ גדול מדי, והעדיף להיות חלק מלהקה.

הופעתה הראשונה של באסטיל נערכה בתחילת 2011. יחד עם חברי להקתו זכה סמית' בפרס Brit Awards כפריצת הדרך הבריטית של שנת 2014, בנוסף לאלבום הבכורה שלהם שהגיע למקום הראשון ברשימת האלבומים של הממלכה המאוחדת.

## קישורים חיצוניים
* 

## הערות שוליים

קטגוריה:זמרים בריטים
קטגוריה:באסטיל
קטגוריה:בוגרי אוניברסיטת לידס
קטגוריה:אמני וירג'ין רקורדס
קטגוריה:אנגלים ממוצא דרום אפריקאי
קטגוריה:בריטים שנולדו ב-1986
אורנה בלונדהיים

**אורנה בלונדהיים** (נולדה ב-8 באוגוסט 1952) היא רופאת ילדים ישראלית מומחית לנאונאטולוגיה, כיהנה כמנהלת מרכז רפואי העמק.

## ביוגרפיה
בלונדהיים נולדה בישראל, בתם של רות ואוריאל גורני. שירתה בצה"ל בחיל האוויר ולאחר מלחמת יום הכיפורים חזרה בתשובה.

ב-1979 סיימה את לימודי הרפואה באוניברסיטה העברית בירושלים והתמחתה ברפואת ילדים בשערי צדק בירושלים ובבית חולים רוטשילד בחיפה. עשתה התמחות נוספת בארצות הברית, בנאונאטולוגיה (טיפול רפואי בפגים) בבית החולים לילדים של פילדלפיה (CHOP), מהמוסדות הבולטים בתחומם בעולם. בשובה לישראל ב-1986 עבדה כרופאה בכירה בפגייה של בית החולים העמק ובהמשך מונתה לסגנית מנהלת בית החולים והאחראית לניהול הסיכונים. בתחילת 2002 מונתה למנהלת בית החולים שניידר והייתה בכך לאישה הראשונה בתפקיד. ב-2003 מונתה למנהלת מרכז רפואי העמק, האישה הראשונה המכהנת כמנהלת בית חולים כללי בישראל. במהלך כהונתה הוקמו בבית החולים שלוש מחלקות חדשות, שתי מחלקות רפואה פנימית ומחלקת שיקום וכן יוקם בניין רב תכליתי חדש. בנוסף הוקם מרכז למשאבי אנוש והדרכה והמרכז הרפואי היה הראשון מבתי החולים של שירותי בריאות כללית להנהיג תו תקן. ב-2019 פרשה לגמלאות. בשנת 2020 הצטרפה למועצת החירום הציבורית למשבר הקורונה והביעה ביקורת לגבי מדיניות חיסון הילדים נגד קוביד-19.

בלונדהיים מכהנת כפרופסור מחקר קליני בטכניון, שותפה בכתיבתם של כ-20 מאמרים בתחום הרפואה.

בלונדהיים נשואה לקרדיולוג דוד בלונדהיים והיא אם לארבעה ילדים. יחד עם בן זוגה היו ממייסדי היישוב מצפה נטופה, יישוב קהילתי דתי בגליל התחתון.

## קישורים חיצוניים
*
*
*ד"ר אורנה בלונדהיים, אתר פורבס ישראל
*
*
*ד"ר אורנה בלונדהיים- האישה של העמק, אתר הפקולטה לרפואה של האוניברסיטה העברית בירושלים
*A woman hospital chief's work is never done, ג'רוזלם פוסט, 24 במרץ 2007

## הערות שוליים

קטגוריה:מנהלות בתי חולים בישראל
קטגוריה:רופאות ילדים ישראליות
קטגוריה:נאונאטולוגים ישראלים
קטגוריה:מייסדי יישובים בארץ ישראל
קטגוריה:חוזרות בתשובה
קטגוריה:מנהלי מרכז רפואי העמק
קטגוריה:סגל מרכז רפואי רבין
קטגוריה:סגל מרכז שניידר לרפואת ילדים
קטגוריה:מדענים ישראלים שחזרו בתשובה
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאי ילדים יהודים
קטגוריה:סגל הטכניון: רפואה
קטגוריה:מצפה נטופה: אישים
קטגוריה:ישראליות שנולדו ב-1952
קטגוריה:ישראלים שנולדו ב-1952
יונאס הופמן

**יוֹנאס הופמן** (בגרמנית: **Jonas Hofmann**; נולד ב-14 ביולי 1992 בהיידלברג, גרמניה) הוא כדורגלן גרמני המשחק בעמדות הקשר המרכזי וההתקפי בבאייר לברקוזן ובנבחרת גרמניה.

## קריירת מועדונים
יונאס החל את הקריירה שלו בקבוצת הילדים של פ.צ. רוט בעיירה סנקט לאון-רוט, שמרוחקת 16 ק"מ מעיר הולדתו היידלברג ושיחק שם עד סוף עונת 2003/04. לאחר מכן עבר להופנהיים, שם שיחק בקבוצת הנוער ובקבוצה השנייה עד סוף עונת 2010/11.

בעונת 2011/12 חתם יונאס בבורוסיה דורטמונד על חוזה עד 30 ביוני 2015. הוא בלט במדי הקבוצה השנייה של דורטמונד ועבר לקבוצה הבוגרת בסוף עונת 2012, כשנכנס כמחליף בדקה ה-89 בניצחון קבוצתו 1–3 על קבוצתו הקודמת.

ב-16 באפריל 2013 הוא פתח לראשונה בהרכב ואף בישל ליוליאן שיבר בניצחון קבוצתו 2–4 על אאוגסבורג. הופמן כבש לראשונה בליגה ב-18 באוגוסט 2013, כשכבש שער ניצחון לטובת קבוצתו לאחר שעלה מהספסל במשחק בית מול איינטרכט בראונשווייג.

ב-31 באוגוסט 2014 חתם יונאס לשנת השאלה במיינץ. בתום העונה שב לדורטמונד.

ב-29 בדצמבר 2015 חתם בבורוסיה מנשנגלדבך לארבע שנים. את הופעת הבכורה בקבוצה ערך בינואר 2016 בהפסד הביתי מול קבוצתו הקודמת בורוסיה דורטמונד בתוצאה 1–3, כאשר נכנס כמחליף בדקה ה-77 במקומו של מחמוד דאוד.

ב-5 ביולי 2023 חתם לארבע שנים בבאייר לברקוזן.

## קריירה בינלאומית
הופמן זומן לראשונה לנבחרת גרמניה בכדורגל עד גיל 21 בשנת 2013. הופמן ערך בשורותיה 10 הופעות והבקיע שישה שערים. באוקטובר 2020 זומן הופמן לראשונה לסגל נבחרת גרמניה, ונכנס כמחליף במקום יוליאן דראקסלר במשחק ידידות מול נבחרת טורקיה שהסתיים בתיקו 3-3. בחודש מאי 2021 זומן לסגל הנבחרת לקראת יורו 2020.

נכלל בסגל נבחרת גרמניה לטורניר מונדיאל 2022.

## תארים
;בורוסיה דורטמונד
* הסופר קאפ הגרמני: 2013, 2014

;באייר לברקוזן
* בונדסליגה: 2023/24
* הגביע הגרמני: 2023/24

## קישורים חיצוניים

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני הופנהיים
קטגוריה:כדורגלני מיינץ 05
קטגוריה:כדורגלני בורוסיה מנשנגלדבך
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:גרמנים שנולדו ב-1992
מילוש יואיץ'

**מילוש יואיץ**' (בסרבית: **Милош Јојић**; נולד ב-19 במרץ 1992 בסטארה פאזובה, יוגוסלביה) הוא כדורגלן סרבי המשחק בעמדת הקשר.

## קריירה
יואיץ' גדל בעיירה פאזובה ושיחק בקבוצה המקומית סטארה פאזובה עד גיל 11 אז עבר לפרטיזן ושיחק שם בנוער עד סוף עונת 2010.

### בסרביה
יואיץ' הושאל לקבוצת טלאופטיק ששיחקה אז בליגה הראשונה המקומית ושיחק שם שנתיים בהם הופיע ב-60 משחקים וכבש 14 שערים.
בעת סיום ההשאלה, חתם יואיץ' ב-24 בינואר 2012 על חוזה לארבע שנים בפרטיזן בלגרד שם כיכב, כבש 10 שערים ב-35 משחקים כולל שער ניצחון בדקה התשעים מול היריבה העירונית הכוכב האדום, והרשים את הסקאוטים של בורוסיה דורטמונד. יואיץ' חתם בקבוצה ב-31 בינואר 2014 על חוזה ל-4.5 שנים תמורת 2.5 מיליון יורו שעברו לקבוצתו הקודמת.

### בגרמניה
לאחר שחתם בדורטמונד בהעברת חורף, ערך את הופעת הבכורה שלו בקבוצה, כשעלה מהספסל במשחק מול איינטרכט פרנקפורט בדקה ה-67 וכבש לאחר 17 שניות בנגיעה הראשונה שלו בכדור, אחרי שהשוער הדף לרגליו בעיטה של קווין גרוסקרויץ. המשחק עצמו הסתיים בתוצאה 0-4. השער שלו גם היה השער המהיר ביותר שכבש שחקן מחליף אי פעם בבונדסליגה. עד תום העונה כבש יואיץ' שלשה שערים נוספים.

ב-5 ביולי 2015 חתם בפ.צ. קלן לארבע שנים עבור 2.5 מיליון יורו. ב-8 באוגוסט ערך את הופעתו הבכורה בקבוצה בניצחון 4-0 על מפן בגביע הגרמני. ב-17 באפריל 2016 הבקיע את שערו הראשון בניצחון 3-2 על מיינץ 05.

### בטורקיה וסרביה
ב-10 ביולי 2018 חתם יואיץ' באיסטנבול בשאקשהיר הטורקית. ב-9 באוגוסט ערך אל הופעתו הבכורה בקבוצה בתיקו 0-0 נגד ברנלי. ב-29 בינואר 2020 הושאל לוולפסברג עד לסוף העונה. ב-6 באוקטובר 2020 חתם בפרטיזן בלגרד.

## נבחרת סרביה
יואיץ' כבש בהופעת הבכורה שלו בנבחרת סרביה ב-11 באוקטובר 2013 במשחק ידידות מול נבחרת יפן בניצחון נבחרתו 0-2.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלני בורוסיה דורטמונד
קטגוריה:כדורגלני פרטיזן בלגרד
קטגוריה:כדורגלני פ.צ. קלן
קטגוריה:כדורגלני איסטנבול בשאקשהיר
קטגוריה:כדורגלני וולפסבורג
קטגוריה:כדורגלני ריגה
קטגוריה:כדורגלני קאסטיון
קטגוריה:כדורגלני בוראץ באניה לוקה
קטגוריה:כדורגלני נבחרת סרביה
קטגוריה:סרבים שנולדו ב-1992
מחוזות אילינוי

במדינת אילינוי שבארצות הברית ישנם 102 מחוזות.

הגדול שבמחוזות אילינוי הוא מחוז מקלין (3,067 קמ"ר), הקטן שבהם הוא מחוז פטנאם (414 קמ"ר), והמאוכלס שבהם הוא מחוז קוק (כ-5,194,675 תושבים). עיר הבירה, ספרינגפילד, נמצאת במחוז סאנגמון.

## רשימת המחוזות
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|400px|שמאל|מפת מחוזות אילינוי
ממוזער|400px|שמאל|מפת צפיפות אוכלוסין של אילינוי עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים
 

*
אילינוי
פיה מיה

**פיה מיה פרז** (באנגלית: **Pia Mia Perez**; נולדה ב-19 בספטמבר 1996) היא זמרת, שחקנית ודוגמנית אמריקאית. החלה את דרכה על ידי העלאת סרטונים בהם היא שרה ליוטיוב, ומאז התחילה לככב בפרסומות וקליפי מוזיקה.

בעקבות הפופולריות לה זכתה גרסת הכיסוי שלה לשיר של דרייק מ-2013 "Hold On,Wer'e Going Home", הוחתמה לאחרונה בחברת התקליטים אינטרסקופ רקורדס, איתה שחררה את המיני-אלבום *The Gift*. חלק משיריה של פיה מיה הופיעו בפסקול סרט המדע הבדיוני משנת 2014 - "מפוצלים".

## חיים אישיים
פיה מיה נולדה ב-19 בספטמבר 1996 בגואם, ארצות הברית. אחת מארבעת ילדיהם של פיטר ואנג'לה פרז. פרז גרה כיום בלוס אנג'לס.

נמצאת במערכת יחסים מתוקשרת עם השחקן גארט בקסטורם מאז ספטמבר 2013.

## קריירה
פיה מיה החלה את הקריירה המוזיקלית שלה על ידי העלאת סרטונים שלה שרה ליוטיוב ב-2009. היא צברה למעלה מ-757 מיליון צפיות נכון לינואר 2022.

ב-23 בדצמבר 2013 העלתה את המיני-אלבום *The Gift* לרשת בחינם.

בפברואר 2014 הוחתמה פרז בחברת התקליטים האמריקאית אינטרסקופ רקורדס.

ב-4 במאי 2014, הוציאה, בשיתוף פעולה עם כריס בראון וטייגה, את הסינגל "Do It Again".

בדצמבר 2017 יצא מיני אלבום שני שלה, The Gift 2.

באפריל 2019 יצא הסרט "אחרי ש...", המבוסס על רב המכר של הסופרת אנה טוד, בו משתתפת פיה מיה בתור טריסטן, בת הזוג של סטף. בסרט מופיע השיר שלה "bitter love" בסצנה האחרונה. באותה שנה שיחקה בפרק הפיילוט של הסדרה "זוג פלוס סלב", קומדיה ברשת CBS. בשנת 2020 שבה לגלם את טריסטן בסרט ההמשך "אחרי שהתנגשנו".

בשנת 2024 שיחקה בסרט האימה "Love Me Dead" בתור אנג'לה. 

## דיסקוגרפיה
### אלבומי אולפן
* 2024: *[[Anti Romantica]]*

### מיני-אלבומים
* 2014: *[[The Gift (אלבום של פיה מיה)|The Gift]]*
* 2017: *[[The Gift 2]]*
* 2021: *[[My Side]]*
* 2021: *[[Christmas (אלבום של פיה מיה)|Christmas]]*

## קישורים חיצוניים

* 

קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
אלימיה

**אלימיה** (ביוונית: **Αλιμιά**) הוא אי יווני בים האגאי הנמצא בין האיים רודוס וחאלקי. שטח האי הוא 7.4 קמ"ר ואורך קו החוף שלו הוא 21 קילמטרים.

בעבר, היה האי מאוכלס במספר מצומצם של אנשים, אך לאחר מלחמת העולם השנייה האי ננטש. כיום ישנם על האי מספר מבנים נטושים.

בימנו משמש האי בעיקר לדייגים שבאים מחאלקי ומרודוס לדוג שם. בגלל הדיג באי, קרקעית הים בקרבתו מלאה ביצורים ימיים מתים (כגון כרישים קטנים וטריגונים) שהדייגים תפסו וזרקו לים כיוון שהם אינם ראויים למאכל.

## קישורים חיצוניים

קטגוריה:יוון: איים לא מיושבים
סימי

**סימי** (ביוונית: **Σύμη**) הוא אי יווני בים האגאי הסמוך לחופי טורקיה. העיירה המרכזית באי נקראת גם היא סימי.

באי ישנו מאכל מיוחד במינו הנקרא Symi's shrimps (חסילונים של סימי) שהם חסילונים קטנים ביותר שנמצאים באזור האי. החסילונים הללו נאכלים בשלמותם, יחד עם השלד החיצוני.

## קישורים חיצוניים

* 

קטגוריה:יוון: איים
קטגוריה:האיים הדודקאנסיים
וילנד

**וילנד** הוא שם משפחה ממקור גרמני (Wieland),  שהוא שמו של נפח מהמיתולוגיה הגרמנית

קטגוריה:שמות משפחה גרמניים
מיטצ'ל לנגראק

**מיטצ'ל ג'יימס לנגראק** (**Mitchell James Langerak**; נולד ב-22 באוגוסט 1988 באמראלד, קווינסלנד שבאוסטרליה) הוא כדורגלן עבר אוסטרלי ששיחק בעמדת השוער.

## קריירה
בתקופתו בנוער שיחק לנגראק בקבוצות האזוריות של המקום בו גדל עד שבשנת 2007 התקדם לשחק בליגה האוסטרלית הראשונה כשחתם במדי מלבורן ויקטורי, לאחר שלא היה בתוכניות המאמן באותה עונה חתם להשאלה בעונה אחת בקבוצת דרום מלבורן שם שיחק ב-14 משחקים. בשנתיים שלאחר תקופת ההשאלה שיחק 21 משחקים עד שחתם בבורוסיה דורטמונד תמורת חצי מיליון אירו.

ב-12 במאי חתם לנגראק על חוזה לארבע-שנים תמורת חצי מיליון אירו ששולמו לקבוצתו הקודמת. לנגראק היה השוער השני של בורוסיה דורטמונד.

הוא ערך את הופעת הבכורה שלו כשפתח כמחליף לרומן וידנפלר שנפצע, בניצחון קבוצתו 1-3 על האלופה הקודמת באיירן מינכן.

במשחק במסגרת הסיבוב השני בגביע הגרמני מול דינמו דרזדן, מאמן דורטמונד יורגן קלופ החליט לפתוח עם לנגראק, ששמר על השער נקי. לנגראק אף עלה כמחליף בגמר הגביע של 2012 מול באיירן מינכן בו ניצחה דורטמונד בתוצאה 2-5 וזכתה בגביע, לנגראק נכנס כמחליף לרומן וידנפלר שנפצע לאחר שהכשיל את מריו גומז, לנגראק הצטיין וזכה לשבחים רבים לאחר שהגן על שער קבוצתו.

ב-18 בספטמבר 2013 הופיע לנגראק לראשונה בליגת האלופות, לאחר שרומן וידנפלר הורחק במשחק מול נאפולי. באותו משחק הפסיד לנגראק לראשונה במשחק בו שותף ולנגראק אף שבר שתי שיניים לאחר שנפגע מהקורה השמאלית של השער. המשחק עצמו הסתיים בתוצאה 1-2 לנאפולי.

ב-29 ביוני 2015 חתם בשטוטגרט הגרמנית, בה שיחק שתי עונות. בעונת הבכורה שלו בקבוצה, ערך לנגראק שתי הופעות בלבד והיה המחליף של השוער הפולני פשמיסלאב טיטון. שטוטגרט נשרה אל הבונדסליגה השנייה בתום אותה עונה. בעונת 2016/17 לנגראק הפך לשוער הראשון של שטוטגרט עם עזיבת טיטון, והעפיל עם הקבוצה בחזרה לבונדסליגה כעבור עונה אחת.

ב-30 באוגוסט 2017 חתם לנגראק על חוזה לשתי עונות בלבאנטה מהלה ליגה הספרדית. ב-14 בינואר 2017 חתם לנגראק בנגויה גראמפוס היפנית. בינואר 2025 חזר למלבורן ויקטורי. ביולי 2025 הודיע על פרישה.

## נבחרת לאומית
לנגראק פתח ערך את הופעת הבכורה שלו בנבחרת ב-12 באוקטובר 2013 מול נבחרת צרפת בו הפסידה נבחרתו 0-6. לנגראק נכלל בסגל נבחרתו למונדיאל 2014 וישב על הספסל בהיותו שוער מחליף למת'יו ריאן ולא שותף.

## קישורים חיצוניים

קטגוריה:שוערי כדורגל אוסטרלים
קטגוריה:כדורגלני מלבורן ויקטורי
קטגוריה:כדורגלני בורוסיה דורטמונד
קטגוריה:כדורגלני שטוטגרט
קטגוריה:כדורגלני לבאנטה
קטגוריה:כדורגלני נגויה גראמפוס
קטגוריה:כדורגלני נבחרת אוסטרליה
קטגוריה:כדורגלנים אוסטרלים
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני גביע הקונפדרציות 2017
קטגוריה:כדורגלני גביע אסיה 2019
קטגוריה:אוסטרלים שנולדו ב-1988
המורדים: המסע אל החלום

**המורדים: המסע אל החלום** (בספרדית: **Erreway: 4 caminos**, "ארווי: 4 דרכים") הוא סרט שמשמש כהמשכון לסדרה הארגנטינאית המורדים המתאר את חייהם של לואיסנה לופילטו, פליפה קולומבו, בנחמין רוחאס וקמילה בורדונבה, ארבעת חברי להקת ארווי, לאחר סיום בית הספר. הסרט הופץ בבתי הקולנוע ביולי 2004 והוקרן גם בישראל.

## תקציר העלילה
עלילת הסרט מתרחשת שנתיים לאחר שחברי להקת ארווי סיימו את בית הספר התיכון. מיה ומנואל עדיין זוג ומריצה ופבלו נפרדו. ללהקה יש אמרגן חדש וחסר אחריות, ויחד עם תינוקת שנולדה למיה ומנואל החבורה יוצאת בקרוון לסיבוב הופעות כדי לפרסם את הלהקה. 

בסופו של הסרט רואים את הבת של מיה ומנואל כשהיא מספרת את כל הסיפור מהתחלה ומסבירה שהלהקה התפרקה וכל אחד המשיך לכיוון משלו לאחר שמיה מתה.

## פסקול
אלבומה השלישי של הלהקה שנקרא "Memoria" משנת 2004 מהווה את הפסקול לסרט.

## קישורים חיצוניים

קטגוריה:סרטי 2004
קטגוריה:סרטי נעורים ארגנטינאיים
יוג'יני בושאר

שמאל|ממוזער|250px|בושאר, 2014
**יוג'יני (ג'יני) בושאר** (**Eugenie Bouchard**; נולדה ב-25 בפברואר 1994) היא שחקנית טניס מקצועית מקנדה. דורגה בשיאה (20 באוקטובר 2014) במקום חמישי בעולם. באוקטובר 2020 דורגה במקום 168 בעולם בדירוג ה-WTA.

ביולי 2014 עלתה לראשונה לגמר הנשים בווימבלדון, אך הפסידה לצ'כית פטרה קביטובה בשתי מערכות. באותה שנה הגיעה לחצי הגמר באליפות אוסטרליה הפתוחה ובאליפות צרפת הפתוחה. כן זכתה בתואר ה-WTA הראשון שלה בטורניר נירנברג.

## ביוגרפיה
יוג'יני נולדה למישל וג'ולי בושאר במונטריאול שבקנדה, אחות תאומה זהה לביאטריס, ולאח ואחות צעירים ממנה. ג'יני ואחותה נקראו על שם בנותיו של הנסיך אנדרו: ביאטריס על שמה של הנסיכה ביאטריס, ויוג'יני על שמה של הנסיכה יוג'יני. היא החלה לשחק טניס בגיל 5 תוך כדי לימודיה בבית הספר. בהיותה בת 12 עברה לפלורידה כדי להתאמן אצל שחקן העבר ניק סאביאנו. סאביאנו מלווה אותה עד היום כמאמנה האישי.שחקן הטניס האהוב עליה הוא רוג'ר פדרר; היא הגדירה את הפגישה ביניהם בטורניר ווימבלדון 2012 כאחד האירועים המשמעותיים בחייה. בושאר מחבבת את הזמר הקנדי ג'סטין ביבר ואמרה פעמים אחדות, שהיא רוצה שיבוא לצפות בה משחקת.

### תחילת הדרך
בושאר התפרסמה בעולם הטניס כשזכתה בשנת 2012 באליפות וימבלדון לנערות. באותה תחרות זכתה בצוותא עם השחקנית האמריקאית טיילור טאונסנד אף בתחרות הזוגות לנערות. באותה שנה הגיעה לחצי הגמר של אליפות אוסטרליה הפתוחה לנערות.

ב-2013 קיבלה כרטיס חופשי לטורניר מיאמי, ובו גברה על שחר פאר בסיבוב הראשון באחד מניצחונותיה הראשונים על שחקניות מהדרג הגבוה. היא נוצחה בסיבוב השני על ידי מריה שראפובה. במוקדמות ווימבלדון באותה שנה ניצחה בסיבוב השני את אנה איבנוביץ' במה שהיה לניצחונה הגדול ביותר עד אז. בסוף עונה זאת הוכתרה בתואר "השחקנית העולה של השנה".

### הפריצה הגדולה
בשנת 2014 חלה פריצתה הגדולה של בושאר לצמרת הטניס העולמית. היא הגיעה לחצי גמר אליפות אוסטרליה הפתוחה, אחרי שגברה על אנה איבנוביץ' ברבע הגמר, אך הובסה על ידי נה לי. באליפות צרפת הפתוחה שוב הגיעה לחצי הגמר אחרי שגברה בדרך על שחקניות המדורגות במאיה הראשונה (ובהן שחר פאר, אנגליקה קרבר וקרלה סוארס נבארו) אך הפסידה בחצי הגמר לזוכת הטורניר מריה שראפובה. בטורניר וימבלדון הצליחה להגיע עד לגמר, אך הפסידה לפטרה קביטובה בשתי מערכות - 6-3, 6-0. בעקבות טורניר וימבלדון סבלה מפציעה וחזרה כעבור חודש לשחק בטורניר גביע רוג'רס במונטריאול, אבל הודחה בסיבוב השני, אחרי שהפסידה 2:1 לאמריקנית שלבי רוג'רס. באליפות דרום-מערב ארצות הברית הפתוחה (טורניר סינסינטי), באוגוסט 2014, שוב הפסידה בסיבוב השני - לסווטלנה קוזנייצובה - 2:1. באליפות ארצות הברית הפתוחה (בפלאשינג מדוז, ניו יורק) הגיעה (באחד בספטמבר) לשמינית הגמר ונוצחה על ידי יקטרינה מקארובה בשתי מערכות, 7:6, 6:4.

ב-2015 חלה נסיגה גדולה בהישגיה. בטורניר ווימבלדון, שבו הגיעה ב-2014 לגמר ולדירוג של מקום שביעי, הודחה בסיבוב השני והידרדרה עד למקום ה-26 בדירוג העולמי לנשים.

מאז שנת 2016 לא הצליחה לעבור מעבר לסיבוב השלישי בתחרות גראנד-סלאם ולכן הדרדרה עד למקום ה-168 בדירוג העולמי.

### חסות ודוגמנות
לבושאר ישנם חוזי חסות עם קוקה-קולה ונייקי, והיא מפרסמת את מוצריהם. היא פרסמה בעבר מותגים נוספים וישנם המנבאים לה עתיד גדול כדוגמנית, בייחוד אחרי שהצטיירה בווימבלדון 2014 כחביבת הקהל.

## קישורים חיצוניים

* 
* 
* 
*  

## הערות שוליים

קטגוריה:טניסאיות קנדיות
קטגוריה:קנדים ממוצא צרפתי
קטגוריה:משתתפות קנדיות באולימפיאדת ריו דה ז'ניירו (2016)
קטגוריה:טניסאיות באולימפיאדת ריו דה ז'ניירו (2016)
קטגוריה:קנדיות שנולדו ב-1994
פנחס לוי

**פנחס (פיני) לוי** (נולד ב-27 במרץ 1960) הוא תת-אלוף במילואים בצה"ל, שירת כמפקד חטיבת מנשה.
## ביוגרפיה
לוי גדל בבני דרום. עם גיוסו לצה"ל התנדב לצנחנים. בצנחנים עבר פיני לוי מסלול הכשרה כלוחם, קורס מ"כים חי"ר וקורס קציני חי"ר. לאחר קורס הקצינים שירת במספר תפקידי פיקוד בגדוד גדוד 931 (שחם). פיני לוי שימש כמפקד פלוגה בגדוד 931 והוביל אותה במלחמת לבנון הראשונה. בהמשך שימש כמפקד גדוד 450 (האריה המעופף) וכמפקד בסיס האימונים של חטיבת הצנחנים בסנור ובחמאם.

לאחר מכן שימש כסגן מפקד חטיבת יהודה. בשנים 1999-1997 שימש כמפקד חטיבת מנשה והיה מופקד על יישום הסכמי אוסלו במרחב העיר ג'נין וטול כרם, כמו גם על לחימה בטרור הפלסטיני. לאחר מכן שימש סגן מפקד אוגדת עזה, בהמשך שימש מפקד מחוז מרכז בפיקוד העורף בשנים 2002–2005. השתחרר מצה"ל ביולי 2006.

לאחר שחרורו שימש מנהל בקבוצת ש.ב השומרים. במלחמת חרבות ברזל מונה להוביל את פרויקט "הלכה למעשה", הקמת כיתות כוננות ביישובים החרדים ביהודה ושומרון, כמו כן פעל בתחום החירום במועצה אזורית מרום הגליל ובקריית שמונה. ביולי 2024 מונה לפרויקטור משרד הכלכלה והתעשייה לסיוע לעסקים ולתעשייה בצפון.

בעל תואר ראשון במדעי המדינה מורחב באוניברסיטת בר-אילן.

בעל תואר שני במנהל ציבורי באוניברסיטת בר-אילן.

## קישורים חיצוניים

* .

## הערות שוליים

קטגוריה:מפקדי חטיבת מנשה
קטגוריה:מפקדי מחוז מרכז בפיקוד העורף
קטגוריה:בוגרי אוניברסיטת בר-אילן
קטגוריה:מפקדי פלוגות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:סגני מפקד אוגדת עזה
קטגוריה:ישראלים שנולדו ב-1960
אי החזיר

**אי החזיר** (בצרפתית: **Île aux Cochons**) הוא אי לא מיושב באיי קרוזה ששטחו 64 קילומטר רבוע. האי הוא חלק מהארצות הדרומיות והאנטארקטיות של צרפת.

## גאוגרפיה
האי הוא הר געש לא פעיל בעל לועות לא פעילות רבות. קו החוף של האי מורכב ברובו מצוקים נמוכים. הנקודה הגבוהה ביותר באי היא לוע הר הגעש המרכזי שגובהו 770 מטר.

## בעלי חיים
לאי הגיעו מספר רב של מינים פולשים דוגמת ארנבים, חתולים, עכברים וחזירים שהעניקו לאי את שמו.

האי נחשב מקום חשוב ביותר כאזור ציפורים בעל חשיבות. באי ישנן מושבות מהגדולות בעולם של פינגווין מלכותי. נוסף על כך, ישנן מושבות של פינגווין לבן-אוזן, פינגווין הסלעים, פינגווין מצויץ צפוני, יסעור ענק, אלבטרוס אפור, אלבטרוס נודד, אלבטרוס עשון, אלבטרוס אפור-ראש ועוד מינים רבים.

באוגוסט 2018 פורסם כי מושבת הפינגווין המלכותי הגדולה בעולם באי, הצטמצמה ב-90% בתוך שלושה עשורים, משני מיליון פרטים ל-200,000 פרטים בלבד. הסיבות להתמעטות מהירה זו אינן ברורות. משלחת מחקר מתוכננת להגיע לאזור לקראת סוף חורף 2019.

## קישורים חיצוניים

* הר הגעש שבאי

## הערות שוליים

קטגוריה:צרפת: איים לא מיושבים
קטגוריה:איים באוקיינוס ההודי
רוג'ר אלרס

**רוג'ר אלרס** (באנגלית: **Roger Allers**; 29 ביוני 1949 – ינואר 2026) היה במאי קולנוע, אנימטור, תסריטאי ומחזאי אמריקאי. הוא נודע בעיקר בשל בימוי הסרט "מלך האריות" של אולפני ההנפשה של וולט דיסני, אותו ביים עם רוב מינקוף.

## ביוגרפיה
אלרס התמכר להנפשה כבר בגיל 5 כאשר צפה בסרט "פיטר פן". הייתה לו החלטה ליצור בחברת וולט דיסני. בתחילת הדרך החל ללמוד באוניברסיטת אריזונה שם קיבל תואר באומנות. את עבודתו החל באולפני ליסברגר בהם עבד על הנפשה על רחוב סומסום, ועל פרסומות שונות. 

ב-1978 עבר ללוס אנג'לס כדי לעבוד על פרויקט סרט הנפשה, סיים את העבודה לאחר חצי שנה וזו הייתה העבודה המשותפת הראשונה שלו עם חברת דיסני. 

אלרס עבר לטורונטו ב-1980 כדי לעבוד עם אולפני נלוונה כאנימטור. לאחר שנתיים חזר ללוס אנג'לס כדי לעבוד על הסרט "נמו הקטן: הרפתקאות סלומברלנד", עבודתו על הסרט נמשכה בטוקיו שביפן. 

ב-1985 חזר שוב ללוס אנג'לס, הוא שמע שדיסני חיפשה אנימטור לסרט אוליבר וחבורתו וכך התקבל לעבודה. במהלך שנות ה-80 וה-90 עבד כמעט על כל סרטי דיסני הכוללים את בת הים הקטנה, בן המלך והעני, היפה והחיה, אלאדין ומלך האריות.

ב-1994 ביים לראשונה סרט, מלך האריות עטור הפרסים. אלרס המשיך לעבוד בדיסני בפיתוח תוכנות ויצר את הסרט הקיסר נפל על הראש אשר היה ברוח הסרט מלך האריות. לאחר כמה שנים אלרס החליט לעזוב את הפרויקט.

אלרס נפטר בינואר 2026. הותיר אחריו שני ילדים. התגורר בקליפורניה.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אנימטורים אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מחזאים אמריקאים
קטגוריה:בוגרי אוניברסיטת המדינה של אריזונה
קטגוריה:אמריקאים שנולדו ב-1949
קטגוריה:אמריקאים שנפטרו ב-2026
ספר הברית (ביקורת המקרא)

**ספר הברית** הוא מקבץ פרקים בספר שמות, לאחר מעמד הר סיני ועשרת הדיברות (-), המיוחס בביקורת המקרא למסורת האלוהיסטית. לפי פרשנות זו, מקבץ פרקים זה הוא "ספר הברית" שנזכר בהמשך ספר שמות, במעמד ברית האגנות:  והוא  קיים ספר נוסף, הנקרא בידי חוקרים "ספר הברית הקטן", פרק  בלבד, ומיוחס במחקר למקור היהוויסטי (J). שני ספרי הברית מכילים קטעים מקבילים עם שינויים מהותיים בחוקים וענייני מוסר ופולחן.

## לקריאה נוספת
* מנחם הרן, ערך "ספר הברית", אנציקלופדיה מקראית ה, טורים 1087–1091.
* משה גרינברג, "הנחות יסוד של החוק הפלילי במקרא", בתוך: תורה נדרשת, תל אביב תשמ"ד, עמ' 13–39.
* משה דוד קאסוטו, פירוש לספר שמות, ירושלים תשי"ט.
* יאיר זקוביץ, "ספר הברית מבאר את ספר הברית - תופעת הבומראנג", בתוך: מקדש, מקרא, ומסורת; מנחה למנחם הרן, אייזנבראונס 1996, עמ' 59–64.

* Fred Skolnik & Michael Berenbaum, Encyclopaedia Judaica: Blu-Cof, vol 4, (2007), p.67-9
* H. Cazelles, Etudes sur le Code de l'Alliance (1946)
* S.M. Paul, Studies in the Book of the Covenant in the Light of Cuneiform and Biblical Law (1970)
* O. Eissfeldt, The Old Testament, an Introduction (1965), 212–9 (incl. bibl.). ADD. BIBLIOGRAPHY: I. Mendelsohn, Slavery in the Ancient Near East… (1949)
* S. Greengus, IDBSUP (Interpreter's Dictionary of the Bible Supplementary Volume), 532–37
* M. Roth, Law Collections from Mesopotamia and Asia Minor (1995)
* M. Koeckert, in: C. Bultmann et al. (eds.), Vergegenwaertigung des Alten Testaments (FS R. Smend, 2002), 13–27
* J. van Seters, in: ZAW, 108 (1996), 534–46
* L. Schmidt, in: ZAW, 113 (2001), 167–85
* D. Knight, in: S. Olyan (ed.), A Wise and Discerning Heart (FS B. Long, 2002), 13–79.


קטגוריה:ספר שמות
קטגוריה:השערת התעודות
קטגוריה:חיבורים קדם מקראיים
אדוארד ריץ

**אדוארד ריץ** (בגרמנית: **Eduard Ritz** לפעמים **Eduard Rietz**; 17 באוקטובר 1802 – 22 בינואר 1832) היה כנר ומנצח גרמני.

## ביוגרפיה
ריץ נולד בברלין ומורו הראשון היה אביו, כריסטיאן ריץ, כנר בתזמורת החצר של ברלין. בהמשך למד אצל רודה. בשנת 1818 סיים את לימודיו, ושנה אחר כך הצטרף לתזמורת החצר של ברלין והיה לקונצרטמייסטר שלה, אך סכסוך עם הקאפלמייסטר של התזמורת, גספרה ספונטיני, הביא לפיטוריו בשנת 1825.

בשנת 1826 ייסד את האגודה הפילהרמונית של ברלין, שהגיעה להישגים נאים אם כי נגניה היו חובבים. ריץ היה הכנר הראשון בביצוע ההיסטורי בשנת 1829 של מתאוס פסיון מאת יוהאן סבסטיאן באך, שפליקס מנדלסון השיב לחיים לאחר שנים רבות של שכחה. אדוארד ריץ ואחיו יוליוס העתיקו את תפקידי המבצעים מן הפרטיטורה של הפסיון לביצוע זה. אדוארד ריץ היה ידידו של מנדלסון. הוא ואחיו הצעיר יוליוס ניגנו רביעיות מיתרים עם מנדלסון עוד בשנת 1820. מנדלסון למד נגינה בכינור אצל אדוארד ריץ והקדיש לו את הקונצ'רטו שלו ברה מינור, את הסונאטה לכינור אופוס 4 ואת השמינייה אופוס 20. אהבתם של ריץ ומנדלסון למוזיקה של באך הביאה אותם לשיתוף פעולה עם קרל פרידריך צלטר באקדמיה לשירה, שם הרבה ריץ לשיר כטנור סולו.

ריץ, שהיה בפתחה של קריירת ניצוח מזהירה, מת בברלין משחפת בגיל 29. לאחר מותו, הקדיש מנדלסון את פרק האנדנטה של החמישייה אופוס 18 שלו לזכר ידידו.

## קישורים חיצוניים

## הערות שוליים

קטגוריה:כנרים גרמנים
קטגוריה:מנצחים גרמנים
ריץ
קטגוריה:גרמנים שנולדו ב-1802
קטגוריה:גרמנים שנפטרו ב-1832
אריק אלעזר

**אריק אלעזר** (נולד בשנת 1971) הוא קצין במילואים בדרגת אלוף-משנה, ששירת כנספח צה"ל ומשרד הביטחון בצרפת ספרד ופורטוגל, פיקד על חטיבת המרום ומחוז הצפון בפיקוד העורף. כמו כן פיקד בעבר על יחידת עוקץ, בית הספר ללוחמה בטרור ומתקן אדם והיחידה המטכלית לאבטחת בכירים בצה"ל, שירת במגוון תפקידים ביחידת דובדבן. כיום משמש כמנכ"ל חברת מרעום דולפין.

## שירותו הצבאי
עם גיוסו לצה"ל ביולי 1989, התנדב ליחידת דובדבן. ביחידה עבר אלעזר מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת דובדבן כמפקד צוות, ולקח חלק במבצעים מיוחדים ולחימה כנגד הטרור הפלסטיני בשטחי יהודה ושומרון. בהמשך שימש כמפקד פלגה וכסגן מפקד היחידה. 

לאחר מכן שימש כסגן מפקד מתקן אדם, לאחר שהועלה לדרגת סא"ל מונה למפקד יחידת עוקץ, ופיקד עליה במהלך הלחימה כנגד הטרור הפלסטיני באינתיפאדה השנייה. 

בהמשך כיהן כמפקד בית הספר לקליעה, צליפה ולוחמה בטרור, לאחר מכן שימש כמפקד היחידה המטכ"לית לאבטחת בכירים, בין היתר במלחמת לבנון השנייה. 

בשנת 2008 מונה למפקד מרהו"ם בדרגת אל"ם, וסיים את תפקידו ב-2011, לאחר לימודים, מונה ב-2012 למפקד מחוז הצפון בפיקוד העורף. במאי 2014 הוחלט כי ימונה לנספח צה"ל בצרפת. במהלך שנת 2014 נכנס לתפקידו. בשנת 2018 השתחרר מצה"ל לאחר 28 שנות שרות.

## קישורים חיצוניים
* 
* 
* 
* גילי כהן, מפקד המרהו"ם על הצניחות: "זה לא דבר שאפשר לבטל", אתר צה"ל, 06.12.2008, כפי שהועלה באתר "שבו"ז חיילים".

## הערות שוליים

קטגוריה:מפקדי מרכז הטסה והכשרות מיוחדות
קטגוריה:מפקדי יחידת עוקץ
קטגוריה:מפקדי מחוז צפון בפיקוד העורף
קטגוריה:מפקדי בית הספר לקליעה, צליפה ולוחמה בטרור
קטגוריה:לוחמי יחידת דובדבן
קטגוריה:נספחים צבאיים ישראלים בצרפת
קטגוריה:אלופי-משנה בצה"ל
קטגוריה:ישראלים שנולדו ב-1971
מריסה פאוואן

**מריסה פאוואן** (באנגלית: **Marisa Pavan**; ) הייתה שחקנית איטלקייה, זוכת פרס גלובוס הזהב לשחקנית המשנה הטובה ביותר ומועמדת פרס אוסקר לשחקנית המשנה הטובה ביותר לשנת 1955 על הופעתה בסרט "השושנה המקועקעת".

## ביוגרפיה
פאוואן נולדה בקליארי בירת סרדיניה, איטליה בשם מריה לואיסה פיירנג'לי. פאוואן היא אחותה התאומה של כוכבת הקולנוע האיטלקייה המנוחה פייר אנג'לי. פאוואן פילסה את דרכה כשחקנית תוך כדי תפקידי משנה בסרט המלחמה של ג'ון פורד "What Price Glory", בדרמת הפשע של ארנולד לבן "Down Three Dark Streets" ובמערבון של דלמאר דייוויס "Drum Beat i".

היא פרצה לתודעה רשמית בשנת 1955 בזכות ליהוקה לעיבוד הקולנועי למחזהו של טנסי ויליאמס "השושנה המקועקעת", תפקיד שיועד בתחילה לאחותה התאומה פייר שהייתה יותר מוכרת בתעשייה בהוליווד. פאוואן הופיעה בסרט בתפקיד רוזה בתה הצעירה של סארפינה דל רוזה (אנה מניאני), היא זכתה בפרס גלובוס הזהב לשחקנית המשנה הטובה ביותר והייתה מועמדת לפרס אוסקר לשחקנית המשנה הטובה ביותר אותו היא הפסידה לחברתה לסרט ג'ו ואן פליט על הופעתה בסרט "קדמת עדן". באותו טקס אוסקר עלתה פאוואן לקבל פרס אוסקר אחר בשמה של אנה מניאני שנעדרה מהמעמד. באותה השנה השתתפה פאוואן גם בעיבוד הקולנועי של נאנלי ג'ונסון לספרו של סלואן וילסון "האיש בחליפה האפורה" לצידם של גרגורי פק וג'ניפר ג'ונס.

בתקופה שלאחר מכן הופיעה פאוואן בתפקיד אבישג השונמית בדרמה המקראית של קינג וידור "שלמה ומלכת שבא" ובתפקיד קטרינה דה מדיצ'י אשתו של מלך צרפת אנרי השני (רוג'ר מור) בדרמה "דיאן". היא שיחקה בדרמה התקופתית של ג'ון פארו "ג'ון פול ג'ונס" ולצידו של טוני קרטיס בסרט הפשע "סיפור חצות".
את הופעותייה הזכורות האחרונות עשתה פאוואן בקומדיה הצרפתית של ז'אק דמי "הריון גברי" ובסדרות הטלוויזיה "התקווה שדל ראיין" ו-"77 Sunset Strip".

פאוואן נישאה בשנת 1956 לשחקן הצרפתי ז'אן פייר אומון ממנו הביאה לעולם שני ילדים, צלם הקולנוע ז'אן קלוד אומון והקולנוען פטריק אומון. פאוואן הייתה נשואה לאומון עד לפטירתו בשנת 2001.

## פילמוגרפיה
* השושנה המקועקעת (1955)
* האיש בחליפה האפורה (1956)
* דיאן (1956)
* סיפור חצות (1957)
* ג'ון פול ג'ונס (1959)
* שלמה ומלכת שבא (1959)
* הריון גברי (1973)

## קישורים חיצוניים

* 

קטגוריה:שחקניות קולנוע וטלוויזיה איטלקיות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:איטלקיות שנולדו ב-1932
קטגוריה:איטלקים שנולדו ב-1932
קטגוריה:איטלקיות שנפטרו ב-2023
קטגוריה:איטלקים שנפטרו ב-2023
Paranoid (שיר של בלאק סאבת')

"**Paranoid**" (בעברית: "**פרנואיד**") הוא שיר של להקת ההבי מטאל הבריטית בלאק סאבת', שיצא לאור באוגוסט 1970 מתוך אלבום האולפן השני של הלהקה, Paranoid. זהו הסינגל הראשון מהאלבום, בעוד הבי-סייד הוא השיר "The Wizard". השיר נחשב לאחד משירי ההבי מטאל הגדולים בכל הזמנים. השיר הגיע למקום ה-4 במצעד הסינגלים הבריטי ולמקום ה-61 במצעד הבילבורד הוט 100 האמריקאי.

## אודות
### הקלטות
השיר שיצא כסינגל, היה הראשון לאחר שישה חודשים מאז הוציאה הלהקה את אלבום הבכורה שלה Black Sabbath. בראיון שנתן בסיסט הלהקה גיזר באטלר למגזין "Guitar World", אמר: "רוב השירים ב-Paranoid נכתבו בערך בזמן הוצאת אלבום הבכורה שלנו. הקלטנו את כל השירים בתוך שניים או שלושה ימים בלבד. אולם השיר "Paranoid", נכתב במחשבה שנייה כשהרגשנו שאנחנו צריכים באלבום שיר קליל בן שלוש דקות. אז טוני הגיע עם הריף, ואני במהירות כתבתי את המילים, כשאוזי מקריא אותן כשירה".

בתחילה הביעו חברי הלהקה את רצונם שהאלבום ייקרא "War Pigs", כשם השיר הפותח את האלבום, אולם חברת ההקלטות התעקשה ושכנעה את הלהקה שהשם בוטה מדי, וכך "Paranoid" נבחר לכותרת האלבום. באופן מפתיע, המילה "Paranoid", איננה מופיעה בכל מילות השיר.

### הצלחה מסחרית
"Paranoid" זכה להצלחה רבה במצעדים. במצעד הסינגלים הבריטי הגיע השיר למקום ה-4, ובמקום ה-61 בבילבורד הוט 100.

**מיקומים במצעדים:**

## משתתפים
* אוזי אוסבורן - שירה
* טוני איומי - גיטרה
* גיזר באטלר - בס
* ביל וורד - תופים

## מעמד השיר
"Paranoid" נחשב לאחד השירים החשובים והמשפיעים בהבי מטאל, בזכות התבנית המוזיקלית הייחודית שלו, שלפיה נוצקים אלבומי מטאל עד היום, הליריקה הקשה, הריף הפשוט, הקליט אך העיקש וסולו הגיטרה הנמוך והכבד של איומי, והוא נחשב לקלסיקת רוק והמנון מטאל נצחי.

ברשימה המפורסמת של מגזין הרולינג סטון "500 השירים הגדולים בכל הזמנים" דורג השיר במקום ה-250.

השיר הופיע במספר סרטים וסדרות טלוויזיה, ביניהם: סיד וננסי, יום ראשון הגדול, כמעט מפורסמים, אנגרי בירדס ועוד.

**דירוגים במגזינים**

## קישורים חיצוניים

## הערות שוליים

קטגוריה:שירי בלאק סאבת'
קטגוריה:שירים באנגלית
קטגוריה:שירים על בריאות הנפש
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
סלמה ארגץ'

**סלמה ארגץ**' (טורקית: **Selma Ergeç**; נולדה ב-1 בנובמבר 1978) היא שחקנית ודוגמנית טורקייה-גרמנייה.

## ביוגרפיה
ארגץ' נולדה בעיר האם בגרמניה לאב ממוצא טורקי ולאם גרמנייה. אביה היה רופא ואמה אחות. בשנת 1983 עברה המשפחה לעיר מרסין בדרום טורקיה, מאוחר יותר העתיקו את מגוריהם לאנקרה וב-1989 חזרו לגרמניה. ב-1995 סיימה ארגץ' את לימודיה בבית הספר בנורדריין-וסטפאליה, גרמניה.

ב-2001 הצטלמה לסדרה "Yarım Elma" של רשת NBC. ב-2003 החלה לקחת שיעורי משחק אצל השחקנית עליה אוזונאטגן. ב-2006 שיחקה בסרט הטורקי-אמריקאי "The Net 2.0". היא גם הפרזנטורית של המותג Selamlique, פרויקט זה זיכה אותה להצלחה עוד לפני ההשתתפותה בסדרה "הסולטאן". ב-2011, נבחרה ארגץ' לגלם את דמותה של חדיג'ה סולטאן, אחותו של הסולטאן סולימאן המפואר בסדרה ההיסטורית המצליחה "הסולטאן". השחקנית סיפרה שהתפקיד היה חשוב לא רק לקריירה שלה אלא גם ללבה ולנשמתה. בנוסף, היא שיחקה בסרטים "Sis ve Gece"* *ו"ימים ורוחות".

## חיים אישיים
היא דוברת גרמנית, אנגלית, טורקית וצרפתית באופן שוטף. ארגץ' צמחונית.

ב-26 בספטמבר 2015, היא התחתנה עם בן זוגה קאן אוז. החתונה התקיימה בעיר הולדתה בגרמניה.

## פילמוגרפיה

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה טורקיות
קטגוריה:דוגמניות טורקיות
קטגוריה:גרמניות שנולדו ב-1978
קטגוריה:גרמנים שנולדו ב-1978